open-index/open-wikipedia-markdown huggingface dataset:
Tiller videregående skole

**Tiller videregående skole** er en offentlig videregående skole på Tiller i Trondheim kommune. Skolen har cirka 750 elever og 135 ansatte. Skolen tilbyr sju utdanningsprogram, både studieforberedende og yrkesfaglige utdanningsprogram. Nye Tiller videregående skole sto klart for 750 elever høsten 2022 etter ha vært tre år i midlertidige lokaler på Saupstad (gamle Heimdal videregående skole).

Tiller VGS er knutepunktskole for hørselshemmede elever.

Knutepunktskolen tilbyr: 

* En opplæring i og på norsk tegnspråk, i et tegnspråklig miljø
* Tegnspråktolker med solid kompetanse i undervisningstolking  
* Hørselteknisk utstyr  
* Norsk tegnspråk for døve og hørselshemmede elever      
* Hørende elever ved Tiller videregående skole har mulighet til å velge norsk tegnspråk som andre fremmedspråk.

## Historie
Tiller videregående skole ble etablert høsten 1986 under navnet Rosten videregående skole, med Vemund Wemundstad som rektor. Hovedsetet var i Mellbyebygget i Industriveien 3 på Heimdal. Undervisningen var spredt på 6-7 steder fra Klæbu til Nedre Elvehavn. Høsten 1987 skiftet skolen navn til Tiller videregående skole.

Høsten 1988 overtok skolen gamle Breidablikk barneskole, hvor det meste av undervisningen foregikk. En del av undervisningen - og en del av administrasjonen - var fortsatt i Mellbyebygget og 4-5 andre steder. Administrasjonen ble samlet på Breidablikk året etter.

Tiller videregående skole ble etter hvert samlet til ett rike i Hovedbygget i Industriveien 1. Nybygg, ombygg og gjenbruk av Hovedbygget rommet totalt cirka 600 elever. Administrasjonen flyttet inn høsten 1991, mens alle elevene var på plass i mars 1992.

Innføringen av Reform 94 medførte behov for større plass, og skolens verkstedlokaler ble flyttet tilbake til Heimdal Sag. Ved årsskiftet 1995/1996 vedtok fylkestinget at det skulle bygges ny skole i Tillerbyen, og byggearbeidet ble startet i april 1998. Skolen sto ferdig i Østre Rosten 47 høsten 1999.

I august 2022 ble Tiller videregående skole på Østre Rosten ferdigstilt til å imot 750 elever etter både ombygging og nybygging.

## Utdanningsprogram

### Yrkesfag
* Bygg- og anleggsteknikk
* Informasjonsteknologi og medieproduksjon
* Salg, service og reiseliv

### Studieforberedende
* Idrettsfag (E-sport)
* Medier og kommunikasjon
* Studiespesialisering

### Andre tilbud
* Arbeids- og hverdagslivsmestring
* Grunnkompetanse
* Særskilt tilrettelagt opplæring

## Rektorer
*2023 - Jon Anders Kleven
*2015 - 2023: Kirsti Horne (fra Stryn videregående skole)
* 2011 - 2015: Mari Elin Øksendal (fra Ringve videregående skole)
* 2002 - 2011: Torild Ofstad
*1986 - 2002: Vemund Wemundstad

## Referanser


## Eksterne lenker
* 
* Knutepunktskole for hørselshemmede elever
Julija Pakhalina

**Julija Vladimirovna Pakhalina** (russisk: ; født 12. september 1977) er en russisk stuper. Hun representerte landet sitt under Sommer-OL 2008 i Beijing, der hun tok to sølv. Fra før hadde hun blant annet vunnet gull under Sommer-OL 2000.

## Referanser


## Eksterne lenker
*
Ditte Kotzian

**Ditte Kotzian** (født 9. mars 1979) er en tysk stuper. Hun representerte landet sitt under Sommer-OL 2008 i Beijing, der hun tok bronse i 3 meter sviktstup synkron.

## Referanser


## Eksterne lenker
*
Briony Cole

**Briony Cole** (født 28. februar 1983) er en australsk stuper. Hun representerte landet sitt under Sommer-OL 2008 i Beijing, der hun tok sølv i 10 meter synkron.

## Referanser


## Eksterne lenker
*
Moldova under Europalekene 2015

**Moldova under Europalekene 2015** bestod av en tropp på 87 utøvere. Den moldovske troppen deltok i Europalekene 2015 i Baku fra 12. til 28. juni 2015. 

## Medaljer

## Medaljevinnere

## Bueskyting

;Menn

;Kvinner

;Mix

## Fekting

;Menn
} 0–5  4–5  0–5  0–5  0–5 
|align=center|6
|colspan=5 align=center|*utslått*
|-
|}

;Kvinner
} 5–4  2–5  1–5  1–5  2–5 
|align=center|5
|colspan=5 align=center|*utslått*
|-
|}
## Padling

;Menn

;Kvinner

## Skyting

## Sykling

;Menn

## Taekwondo

;Menn

## Referanser


## Eksterne lenker
Moldova under Vinter-OL for ungdom 2012

**Moldova under Vinter-OL for ungdom 2012**. Moldova sendte én deltaker til Vinter-OL for ungdom 2012 i Innsbruck, Østerrike, som ble arrangert i perioden 13. til 22. januar 2012. Deltakeren konkurrerte i skiskyting, i tillegg til skiskytterdeltageren var det også en trener og en lagleder med i Moldovas totaltropp.

## Medaljer

## Resultater
### Skiskyting

Moldova har kvalifisert en dame i skiskyting.

## Deltagere

## Se også
* Moldova under Sommer-OL 2012

## Referanser
Alexandru Epureanu

**Alexandru Epureanu** (født 27. september 1986 i Chișinău) er en moldovsk fotballspiller. Epureanu, som er forsvarsspiller, spiller for İstanbul Büyükşehir i Süper Lig, samt er kaptein for Moldovas herrelandslag i fotball.

## Klubbkarriere
Epureanu har i tillegg til moldovske klubber, spilt profesjonell fotball for flere russiske klubber. Epureanu signerte 2. juli 2014 for tyrkiske İstanbul Büyükşehir, som spiller i Süper Lig.

## Landslagskarriere
Epureanu, som er kaptein på Moldovas herrelandslag i fotball, har siden 2006 spilt 67 kamper og scoret åtte mål for landslaget.

## Referanser


## Eksterne lenker
* 
*  Alexandru Epureanu på eu-football.info
St. Herman’s Blue Hole nasjonalpark

**St. Herman's Blue Hole nasjonalpark** er en nasjonalpark i Belize. Den befinner seg langs Hummingbird Highway i distriktet Cayo, nær hovedstaden Belmopan. Den har et areal på 2,02 km² og omfatter en jungel med flere turstier, to grottesystemer (St. Herman's og Crystal) og en cenote med blått vann (Blue Hole).

Nasjonalparken ble oppretta 23. november 1986 under navnet *Blue Hole nasjonalpark*. Den ble omdøpt til *St. Herman's Blue Hole nasjonalpark* i 2005 for å unngå forveksling med det undersjøiske Great Blue Hole.

Besøkende kan bade i cenoten, og det arrangeres også gaidede turer i grottene.

## Eksterne lenker
*
St. George’s Caye

**St. George's Caye** (spansk: **Cayo San Jorge**, **Cayo Cosina** eller **Cayo Cocina**) er ei øy i Belize. Den befinner seg i Det karibiske hav og tilhører distriktet Belize. Øya hadde i 2000 om lag 20 fastboende.

De britiske kolonistene etablerte en landsby på øya i 1650, og dette var den største bosetninga i det som da var Britisk Honduras på 1600- og 1700-tallet. Øyas viktighet forsvant imidlertid som følge av veksten til Belize City.

Fra 3. til 10. september 1798 fant slaget om St. George's Caye sted på øya. Dette endte med at britene overvant en liten spansk flåte. 10. september er på grunn av dette nasjonal fridag i Belize.

På øya er det et lite akvarium som kan besøkes av turister.
Jurij Kunakov

**Jurij Aleksandrovitsj Kunakov** (russisk: ; født 19. februar 1990) er en russiske stuper. Han representerte landet sitt under Sommer-OL 2008 i Beijing, der han tok sølv i 3 meter sviktstup synkron.

## Referanser


## Eksterne lenker
*
Dmitrij Dobroskok

**Dmitrij Mikhajlovitsj Dobroskok** (russisk: ; født 1. mars 1984) er en russisk stuper. Han representerte landet sitt under Sommer-OL 2008 i Beijing, der han tok bronse på 10 meter synkron.

## Referanser


## Eksterne lenker
*
Drochia (distrikt)

**Drochia** er ett av Moldovas 32 distrikter. Distriktets areal er 999,9 km². I 2012 hadde Drochia 89&nbsp;500 innbyggere og administrasjonssenteret ligger i byen Drochia.

## Geografi
Distriktet ligger nord i landet og grenser til distriktene Dondușeni  i nord, Florești og Soroca i øst, Sîngerei i sør og Rîșcani i sørvest.

## Byer og kommuner

Distriktet består av én by (Drochia) og 27 kommuner:

## Referanser
Placencia

**Placencia** er ei bygd på kysten av distriktet Stann Creek i Belize. I 2010 hadde den om lag 750 innbyggere. Den ligger i den sørlige enden av ei lang og smal halvøy i Det karibiske hav. Stedet er et populært turistmål, og er ett av få steder i Belize som har sandstrender.

Placencia ble grunnlagt på 1600-tallet av engelske puritanere som opprinnelig kom fra Nova Scotia i Canada. Denne grupperinga forsvant under de mellomamerikanske uavhengighetskrigene i 1820-åra.

Placencia flyplass ligger omtrent halvannen kilometer nord for bygda, og krysser halvøya fra øst til vest.

## Eksterne lenker
* Placencia.com
* Placencia hos Lonely Planet
Filterboble

En **filterboble** er en effekt som kan oppstå ved at personer får filtrert og sortert bort informasjon på internett fordi de bruker nettsteder som tilbyr individuelt tilpasset innhold. Årsaken til at filterbobler kan oppstå er at algoritmene som lager søkeresultatlister og anbefalinger på nettsteder prøver å forutsi hva som utviklerne mener vil ha størst sjanse for å gjøre brukeren fornøyd. Dette gjøres ved å tilpasse innholdet på nettsidene til hva brukeren har besøkt før, hvilket kjønn eller hvilken aldersgruppe brukeren tilhører. Filterbobler kan føre til at personer blir eksponert for informasjon som bekrefter syn de allerede har. Eller det kan føre til at en ikke blir kjent med andre syn enn det de har fra før. 

Eksempler på årsaker til filterbobler kan være at søkemotorer tilpasser trefflista basert på hva brukeren har klikket på tidligere. 

Begrepet ble skapt av forfatteren Eli Pariser og gjort kjent gjennom boka *The Filter Bubble*. 

## Se også
* Bekreftelsesfelle

## Litteratur
* Pariser, Eli *The Filter Bubble: What the Internet Is Hiding from You*, Penguin Press ISBN 978-1-59420-300-8

## Eksterne lenker
; Filterboblesimulator 
* Wall Street Journal Blue Feed, Red Feed - See Liberal Facebook and Conservative Facebook, Side by Side (filterboblesimulator fra USA)

; Forskning
* Exploring the Filter Bubble: The Effect of Using Recommender Systems on Content Diversity 

; Norske artikler
* Jan-Arve Overland og Ragna Marie Tørdal Vi lever i en filterboble 
* Marianne Hagelia Vi lever i en filterboble
Bird’s Isle

**Bird's Isle** (engelsk for «Fuglens øy») er ei lita øy som utgjør en del av Belize City. Den befinner seg rett utafor kysten i den sørøstlige delen av byen, og er forbundet med fastlandet med ei bru som starter i enden av Albert Street. På øya er det en restaurant, en idrettshall og et parkområde.

## Eksterne lenker
* Bird's Isle Restaurant hos Lonely Planet
Market Street

**Market Street** kan vise til:

* Market Street (Cambridge), England, Storbritannia
* Market Street (Fremantle), Western Australia, Australia
* Market Street (Georgetown), Penang, Malaysia
* Market Street (Manchester), England, Storbritannia
* Market Street (Melbourne), Victoria, Australia
* Market Street (Oxford), England, Storbritannia
* Market Street (Philadelphia), Pennsylvania, USA
* Market Street (San Francisco), California, USA
* Market Street (St. Louis), Missouri, USA
* Market Street (Sydney), New South Wales, Australia
Elisabeth Åsbrink

**Elisabeth Katherine Åsbrink** (født 29. april 1965 i Göteborg) er en svensk forfatter og journalist. Hun debuterte som forfatter med boken *Smärtpunkten - Lars Norén, pjäsen Sju tre och morden i Malexander*. Boken ble nominert til svenske Augustprisen i fagboksklassen 2009. 

I 2010 fikk hun Jarl Alfredius stipend for at hun «med stor nyfikenhet och känslighet gång på gång förmår skildra dagens samhällsfrågor».

Med boken *Och i Wienerwald står träden kvar* vant Åsbrink Augustprisen for beste fagbok i 2011. Boken har etter det fått flere internasjonale priser.

I 2012 debuterte hun som dramatiker med stykket *RÄLS*, basert på autentiske protokoller fra et møte sammankalt av Hermann Göring i 1938, samt intervjuer med barneflyktinger fra Nazityskland. Hun har senere skrevet stykket *Pojken och Det Sjungande Trädet* om familien Hjertén-Grünewald, samt *Dr Alzheimer* om hukommelse og glemsel.

13. juli 2010 var Åsbrink vert i det svenske radioprogrammet *Sommar i P1*. 

## ''Och i Wienerwald står träden kvar''
I august 2011 kom hun med boken *Och i Wienerwald står träden kvar* - basert på 500 brev skrevet til en gutt som kom til Sverige i 1939 på flukt fra nazistene, sendt fra hans foreldre i Wien. Boken vakte stor oppmerksomhet på grunn av de nya opplysningene om at IKEA-gründeren Ingvar Kamprad hadde vært overvåket av Allmänna Säkerhetspolisen, som i 1943 opprettet en mappe på ham med overskriften «nazist», samt at Kamprad i et intervju med Åsbrink i 2010 viste seg lojal med den svenske fascistlederen Per Engdahl.
 
Boken er oversatt til norsk, engelsk, tysk, hollandsk, polsk, dansk og estnisk. I 2011 fikk Åsbrink Augustprisen i fagboksklassen for *Och i Wienerwald står träden kvar*. I  2013 fikk hun Dansk-svensk kulturfonds kulturpris for den, og i 2014 Ryszard Kapuściński-priset för litterära reportage.

## Bibliografi
### Utgivelser på svensk
* 
* 
* 
### Utgivelser på norsk
* *Og fremdeles står trærne i Wienerwald*, Spartacus, Oslo 2012 ISBN 9788243007864
* *1947 Da vår verden ble til*, Spartacus, Oslo, 2016 ISBN 9788243010031

## Referanser


## Eksterne lenker
* www.elisabethasbrink.se
* Forfatterpresentasjon hos Spartacus forlag
* Intervju med Åsbrink i ''Vårt land''
* Intervju med Åsbrink i Brenner & bøkene 2016
Dubășari (distrikt)

**Dubășari** er ett av Moldovas 32 distrikter. Distriktets areal er 309 km². I 2012 hadde Dubășari 35&nbsp;200 innbyggere og administrasjonssenteret ligger i kommunen Cocieri. Deler av distriktet er kontrollert av utbryterrepublikken Transnistria.

## Geografi

Distriktet ligger sentralt i landet og grenser til distriktene Orhei i nordvest, Criuleni i sørvest og det seperatister kontrollerte Dubăsari distriktet i øst.

## Kommuner
Distriktet består av 11 kommuner:

## Referanser
Morgan Jonsson

**Morgan Jonsson** (født 29. juli 1993 i Östersund) er en profesjonell ishockeyspiller som spiller som målvakt for Kongsvinger Knights sitt A-lag. Han kom til Kongsvinger Knights i 2015 fra Ringerike IHK.
## Spillerstatistikk

 Oppdatert 19. juni 2015:

## Referanser


## Eksterne lenker
*
Iulian Erhan

**Iulian Erhan** (født 1. juli 1986 i Chișinău) er en moldovsk fotballspiller. Erhan, som er forsvarsspiller, spiller for Milsami Orhei i Divizia Naţională, samt for Moldovas herrelandslag i fotball.

## Referanser


## Eksterne lenker
* 
*  Iulian Erhan på eu-football.info
*  Iulian Erhan på FootballDatabase.eu
Sandøy vindkraftverk

**Sandøy vindkraftverk (Harøy vindkraftverk)** befinner seg ved Stillingsholen på Harøya i Ålesund kommune i Møre og Romsdal.

Den første vindturbinen ble satt i drift den 10. desember 1999. Sandøy Vindkraft AS har ingen ansatte (per 2015), men driftes av morselskapet Sandøy Energi AS.

Installert effekt er 3,75 MW fra 5 Vestas turbiner. Årsproduksjon er 10 GWh.

## Referanser


## Eksterne lenker
*
* NVE vindkraftverk 
*Sandøy Energi AS
Meyermarken bydelshus

**Meyermarken bydelshus** er et kultur- og aktivitetshus for områdene rundt Ladegården i Bergen. Huset har adresse Ladegårdsgaten 65 og ligger i nordenden av Meyermarken, like syd for Sandviken. Bydelshuset benyttes ukentlig av flere kor og musikkorps i nærmiljøet, og buekorpset Mathismarkens Bataljon har lokaler med egen inngang i første etasje. 

Storsalen i husets andre etasje og arbeidsrommet i første leies dessuten ut til lokale arrangementer gjennom AktivBy i Bergen 

## Referanser
Arwi

**Arwi** (لسان الأروي *lisān-ul-arwī or lisān al-arwi*, «Arwi tungemålet»;  அரபு-தமிழ் arabu-tamil eller Arabo-Tamil) er Tamilsk skrevet med det arabiske alfabet. Det har typisk en omfattende leksikalsk påvirkning fra arabisk. Arwi ble brukt av den muslimske minoriteten i Tamil Nadu i India og Sri Lanka. Majoriteten i Madrasas underviser fortsatt i Arwi.
 
## Referanser
Market Street (San Francisco)

**Market Street** er en viktig gjennomfartsåre i San Francisco, California, USA.

Gaten begynner på The Embarcadero foran Ferry Building i den nordøstlige utkanten av byen og går sørvest gjennom sentrum, forbi Civic Center og Castro District, til krysset ved Corbett Avenue i Twin Peaks-området. Herfra fortsetter veien som Portola Drive i den sørvestlige delen av byen, og strekker seg sørover til krysset mellom St. Francis Boulevard og Sloat Boulevard, hvor den fortsetter som Junipero Serra Boulevard.

Gaten har opp gjennom årene vært viktig for kollektivtransporten i byen, og har transportert hester, taubaner, trikker og busser. Under gatenivå finner man Muni Metro og Bay Area Rapid Transit (BART).
Sergiu Epureanu

**Sergiu Epureanu** (født 12. september 1976 i Tiraspol) er en moldovsk tidligere fotballspiller og nåværende fotballtrener. Epureanu spilte sist for Nistru Otaci i 2013, og er nå trener for Moldovas U15-lag.

## Karriere som landslagsspiller
Epureanu spilte 47 kamper og scoret tre mål for Moldovas herrelandslag i fotball fra 1996 til 2006.

## Referanser


## Eksterne lenker
* 
*  Serghei Epureanu på eu-football.info
Jens Michelsen

**Jens Michelsen** (død 1633) var en norsk geistlig, som var sogneprest i Kviteseid (med Brunkeberg, Nissedal, Treungen og Vrådal) og prost i Øvre Telemark (også kalt Skattlandet) til sin død. Han er nevnt som prest i Kviteseid i 1622. Han levde i mai 1633, da han som prost overvar Sakarias Jonsson Skanckes valg til sogneprest i Seljord, men døde allerede kort tid etter.

## Referanser
Carin Hjulström

**Carin Astrid Maria Hjulström Livh** (født Hjulström 31. august 1963 i Vasa församling i Göteborg) er en svensk journalist, forfatter og programleder. 

Hun er oppvokst i Örgryte i Göteborg. Som 12-åring hadde hun hovedrollen i radioens julkalender *Frida och farfar*. På gymnaset gikk hun naturvitenskapelig linje. Etter foreldrenes skilsmisse bodde hun med sin bror Niklas Hjulström. Begge medvirket i gruppen *Art* som deltok i Rock-SM i 1982 - men ikke kom blant de tre fremste.

Carin Hjulström søkte både på journalistutdanning og legeutdanning, og kom inn på begge studiene. Hun valgte journalistikken og har blant annet arbeidet som reporter på *[[Göteborgs-Tidningen]]* og *[[Aftonbladet]].* 1987-1989 var hun programleder på TV for musikkprogrammet *Gig*. Hun har etter det laget program som *Fredagsexter* , Melodifestivalen 1990, *Mun över bord*, *Moder Svea*, *Hon & han* i lag med Paolo Roberto, *Carin med C*, *TV-huset* samt *Carin 21:30*.

Hun har også arbeidet i produksjonsselskapet MTV som programutvikler, manusforfatter og informasjonssjef. Der utviklet hun ideen til dramaserien *Sjätte dagen*. Hun har også stått på scenen i forestillingen *Fredag varje dag* og sunget egne låter.

Carin Hjulström lanserte sin debutroman *Finns inte på kartan* på Bokmessa i Göteborg høsten 2009.

Hennes far er skuespilleren og regissøren Lennart Hjulström. Hennes bror er skuespilleren Niklas Hjulström. Hun var tidligere gift med radiomannen Stefan Livh. 

## Bibliografi
* 2009 – *Finns inte på kartan* (Forum bokförlag)
* 2010 – *Hitta vilse* (Forum)
* 2012 – *Kajas resa* (Forum)

## Filmografi
* 1975 *Gyllene år*

## Priser
* 2009 – Studieförbundet Vuxenskolans forfatterpris

## Referanser


## Eksterne lenker
*
Geir Atle Undheim

**Geir Atle «Gatli» Undheim** (født 28. desember 1973) er en norsk tidligere fotballspiller.

Undheim spilte i en årrekke for Bryne fotballklubb i 1. divisjon og Tippeligaen, men spilte også for Rosseland Ballklubb.

## Referanser


## Eksterne lenker
*
Dark Season

***Dark Season*** er en britisk science fiction-serie for ungdommer, som ble vist på kanalen BBC1 i november og desember 1991. Serien består av seks episoder; alle på cirka 25 minutter hver. Den handler om tre skoleelever som blir mistenksom når en mystisk mann deler ut gratis datamaskiner til alle elevene – uten grunn. Sammen finner de ut at datamaskinene er en del av planen hans om å herske over verden. Serien er spesielt kjent for å være en av de første dramaseriene som ble skrevet av manusforfatteren Russell T Davies, og for å være en av de første rollene til Kate Winslet.

## Referanser


## Eksterne lenker
*
De tiltalte

***De tiltalte*** (originaltittel: *The Accused*) er en amerikansk dramafilm fra 1988 regissert av Jonathan Kaplan. Hovedrollene spilles av Kelly McGillis og Jodie Foster. 

## Handling
Fosters rollefigur Sarah Tobias ender etter en krangel med samboeren opp på en bar der hun blir offer for en gjengvoldtekt. Dette er bare starten på Sarahs mareritt, og det som følger er en langvarig politietterforskning. Filmen skapte stor engasjement hos publikum da den ble utgitt, og underveis stilte den en rekke kritiske spørsmål om i hvilken grad kvinner må gjøres delansvarlige for overgrep som begås mot dem. Handlingen er løst basert på historien til virkelighetens Cheryl Araujo, som ble utsatt for en gjengvoldtekt i 1983.

## Mottagelse
Filmen fikk god kritikk, spesielt for Fosters rolleskildring. *[[The Washington Post]]* kalte figuren like «skjør som en ballerina på en spilledåse», og skrev at «Foster skaper det ultimate offeret uten å bli en pyse, og blander verdighet med forsvarsløshet.». *[[The New York Times]]* mente at «hun drar fordeler av en velskrevet rolle», og kalte rolleskildringen «fantastisk».

Foster vant en rekke bransjepriser for rolletolkningen, blant annet Golden Globe (som hun delte med Sigourney Weaver og Shirley MacLaine) og Oscar for beste kvinnelige hovedrolle. Ikke siden Joanne Woodward vant for *[[Evas tre ansikter]]* i 1957 hadde noen skuespiller vunnet prisen for beste kvinnelige hovedrolle uten at den aktuelle filmen var blitt nominert i noen annen kategori. Siden har det samme hendt med Kathy Bates for *[[Misery]]*, Jessica Lange for *[[Blue Sky (film)|Blue Sky]]*, Charlize Theron for *[[Monster (film)|Monster]]* og Julianne Moore for *[[Still Alice]]*.

## Medvirkende
* Jodie Foster som Sarah Tobias
* Kelly McGillis som Kathryn Murphy
* Bernie Coulson som Kenneth Joyce
* Leo Rossi som Cliff «Scorpion» Albrect
* Ann Hearn som Sally Fraser
* Carmen Argenziano som Paul Rudolph
* Steve Antin som Bob Joiner
* Tom O'Brien som Larry
* Peter Van Norden som Paulsen
* Terry David Mulligan som Duncan
* Woody Brown som Danny
* Scott Paulin som Ben Wainwright
* Kim Kondrashoff som Kurt

## Referanser


## Eksterne lenker
*
Ostracodermer

**Ostracodermer** (ostracodermi), også kalt **panserrundmunner**  og **skallhuder**, var pansret kjeveløse fisker som levde fra Kambrium til Devon. De spiste alger og plankton sammenmed trilobittene. 

Artene døde ut i masseutryddelsen i sen devon og etterlot seg ingen etterkommere. Noen ostracodermer utviklet seg til pigghaier, kjevemunner, strålefinnefisker og kjøttfinnefisker som skulle utvikle seg til de første tetrapodene, samt amfibier som panserpadder og moderne amfibier. Sammen med fisker, amfibier, krypdyr, fugler og pattedyr er ostracodermene forfedrene til alle virveldyr, selv om de var både virveldyr og ryggstrengdyr. Fossiler av dem er funnet i hele verden.
Krigs-doktoren

**Krigs-doktoren** er en versjon av doktoren i den britiske TV-serien Doctor Who som opptrådte i episoden «The Day of the Doctor» i 2013. Denne episoden var en ekstra lang (76 minutter) jubileumsepisode i forbindelse med 50-årsjubileet for den første episoden. Rollen spilles av John Hurt.

## Krigs-doktorens rolle
BBC gav ut en mini-episoden i forkant av jubileet, kalt «The Night of the Doctor». Kronologisk fant denne sted mellom Paul McGanns åttende doktor og Ecclestons niende doktor. Episoden avslutter med at doktoren i McGanns skikkelse regenerere til en ung John Hurt (filmklipp av Hurt ble hentet fra TV-serien «Crime and Punishment», 1979). Krigs-doktoren nekter imidlertid å kalle seg doktor, slik at han ikke regnes som en del av nummer-rekkefølgen.

I «The Day of the Doctor» opptrer han som en gammel mann, og antyder at det har gått mange år mellom hendelsene i mini-episoden og jubileumsepisoden. Episoden handler om beleiringen og undergangen til Gallifrey, hvor Krigs-doktoren til slutt blir stilt ovenfor det moralske dilemmaet å utslette dalekene sammen med Gallifrey, eller å redde hjemplaneten og derved la dalekene ødelegge resten av universet. Doktoren bryter seg inn i Gallifreys lager for ulovlige våpen og sjeler masseødeleggelsesvåpenet «Øyeblikket». Både den tiende (David Tennant) og ellevte doktoren (Matt Smith) møter ham i løpet av episoden, og hjelper ham med å finne en løsning.

Krigs-doktoren dukker også opp i episoden «Listen» fra 2014-sesongen via klipp fra jubileumsepisoden. I denne episoden avsløres det at huset han tok med «Øyeblikket» til var låven på gården der han vokste opp.

## Følgesvenn
I motsetning til de andre doktorene blir Krigs-doktoren aldri vist med noen følgesvenn. Dommedagsvåpenet «Øyeblikkety har imidlertid en kunstig intelligens som er så avansert at den har utviklet selvbevissthet. I møte med Krigs-doktoren tar den formen til den niende og tiende doktorens følgesvenn Rose Tyler, spilt av Billie Piper. Rose følger ham gjennom hele episoden for å være sikker på at han forstår konsekvensene av å aktivere våpenet.

## Skuespiller
Produsenten Steven Moffat hadde originalt tenkt av historien om krigen om Gallifrey skille handle om den niende Doktoren (Christopher Eccleston), men Eccelston avslo. Rollen ble i stedet skrevet om til å være en tidligere og hittil ubeskrevet inkarnasjon doktoren og tilbudt John Hurt. Hurt var på dette tidspunktet 73 år, og var derved den eldste skuespilleren som har hatt rolles som Doctor Who.

## Referanser
Malmö Konsthall

**Malmö Konsthall** er et utstillingssted for moderne og samtidig kunst, sentralt beliggende i Malmö, Sverige. Kunsthallen ble åpnet i 1975 og trekker ca. 200&nbsp;000 besøkere årlig.

## Bygningen

Bygningen, som er tegnet av Klas Anshelm, har et utstillingsareal på 2000 m² og utmerker seg med sitt lyse og fleksible interiør.  Den fikk Kasper Salin-prisen i 1974.

I 1994 ble kunsthallen restaurert og utvidet med lokaler i nabohuset, et eldre teglsteinshus som kalles *Hantverkshuset*.

Malmö Konsthall har også en restaurant og en bokhandel i tilknytning til utstillingslokalene.

## Referanser




## Eksterne lenker
*
Torberg Torbergsen

**Torberg Torbergsen** (født 31. mars 1937 i Alta, død 6. august 2015 i Tromsø) var en norsk overlege ved nevrologisk avdeling ved Universitetssykehuset Nord-Norge i Tromsø og professor i nevrologi ved Universitetet i Tromsø. Han var født i Alta og vokste opp på Sortland i Vesterålen.

Torbergsen var en av Norges mest fremtredende fagpersoner innen nevrologi og klinisk nevrofysiologi. Han ble cand.med. ved Universitetet i Oslo i 1963, spesialist i nevrologi i 1974 og i klinisk nevrofysiologi i 1989. Mens han arbeidet på Ullevål sykehus i Oslo i 1974 beskrev han et sykdomsbilde som da var ukjent og som var kjennetegnet av stadig ufrivillige muskelaktiviteter. Senere er dette referert til som *Torbergsen’s disease* (Torbergsens sykdom) eller *rippling muscle disease*.

Han var overlege ved nevrofysiologisk avdeling ved UNN Tromsø fra 1983 og ledet fra 1990 en egen seksjon for klinisk nevrofysiologi ved samme avdeling. Han ble dr.med. i 1991 og var fra 1995 også professor i nevrologi ved Universitetet i Tromsø. Hans kompetanse var avgjørende for etableringen av Nevromuskulært kompetansesenter i Tromsø i 1994 som er et nasjonalt kompetansesenter for personer med medfødte nevromuskulære sykdommer

## Kilder
* Intervju i Tidsskrift for Den norske legeforening nr. 1 - 2013
* Nekrolog i Aftenposten 12. august 2015
Yakup Kılıç

**Yakup Kılıç** (født 13. juli 1986) er en tyrkisk amatørbokser. Han representerte landet sitt under Sommer-OL 2008 i Beijing, der han tok bronse i fjærvekt.

## Referanser


## Eksterne lenker
*
Darren Sutherland

**Darren Sutherland** (1982–2009) var en irsk amatørbokser. Han representerte landet sitt under Sommer-OL 2008 i Beijing, der han tok bronse i mellomvekt. Han døde i 2009.

## Referanser


## Eksterne lenker
*
Multandistriktet

**Multandistriktet** (urdu: ضِلع مُلتان) er et distrikt i Punjab-provinsen i Pakistan. Under folketellingen i 1998 hadde det en befolkning på  (1,315 millioner eller 42,2 % i urbane områder). Dets hovedstad er byen Multan. Distriktet har et areal på .
Kathleen Quinlan

**Kathleen Quinlan** (født 1954) er en amerikansk film- og fjernsynskuespiller. Hun begynte sin karriere med *[[American Graffiti]]*. Hun har også medvirket i mange filmer på TV i 1990- og 2000-årene.

## Referanser




## Eksterne lenker
*
Hatranalfabetet

**Hatranalfabetet** er skriften som ble brukt til å skrive arameisk i Hatra, en dialekt som ble talt fra omkring 97-98 f.Kr. til 240 e.Kr. i dagens Irak. Mange inskripsjoner i denne skriften kan bli funnet i Hatra, en gammel by i det nordlige Irak som ble bygd under Selevkideriket og brukt under det etterfølgende Partia og endelig ødelagt av Sasanideriket. Mange av de samtidige ruinene ble ødelagt av Den islamske staten Irak og Levanten tidlig i 2015.

Unicode 8.0 har støtte for skriften.
To Be With You

**«To Be With You»** er en sang som ble skrevet Eric Martin og David Grahame. Den ble utgitt av Martins band Mr. Big på albumet *Lean Into It* samt på singel i 1991. Det er bandets største hit.

Suite 16 ga ut en cover i 2015.

## Referanser
Anatoliske hieroglyfer

**Anatoliske hieroglyfer** er en logografisk skrift fra det sentrale Anatolia, bestående av omkring 500 tegn. De ble tidligere kalt **hettitiske hieroglyfer**, men språket de gjengir har vist seg å være Luvisk og de kalles derfor også **luviske hieroglyfer**. De er topologisk like egyptiske hieroglyfer, men er ikke utgått fra dem. Det er ingen påvist forbindelse med hettitisk kileskrift.

## Referanser
John W. Kluge

**John Werner Kluge** (født 21. september 1914 i Chemnitz, Tyskland, død 8. september 2010 i Charlottesville, Virginia, USA) var en tyskfødt amerikansk entreprenør. 

Kluge var på et tidspunkt den rikeste person i Amerika. Kluge ble best kjent som eier av televisjonsselskaper i USA. 
## Se også
* Kluge-prisen
## Referanser
Dee Wallace

**Dee Wallace** (**Deanna Bowers**, også kjent som **Dee Wallace-Stone**, født 14. desember 1948 i Kansas City i Kansas), er en amerikansk skuespiller.

Hun studerte ved University of Kansas, hvoretter hun arbeidet som dramalærer ved Washington High School i Kansas City. Hun giftet seg med skuespilleren Christopher Stone i 1980. De var gift frem til hans død i 1995 og har en datter. Hun giftet seg på nytt med Skip Belyea i 1998.

Wallace er mest kjent for sine roller i flere skrekkfilmer blant annet *[[The Hills Have Eyes]]* (1977), *[[Cujo]]* (1983), *[[Critters]]* (1986) og *[[The Frighteners]]* (1996). Hun spilte også en hovedrolle i Steven Spielbergs *[[E.T. the Extra-Terrestrial]]* (1982). Hun har også medvirket flittig i TV-produksjoner, blant annet et stort antall TV-filmer og TV-serier som *Together We Stand* (1986-87) og *The New Lassie* (1989-92). På 2000-tallet har hun blant annet medvirket i Rob Zombies nyinnspilling av *[[Halloween]]* (2007), *[[The House of the Devil]]* (2009) og *[[The Lords of Salem]]* (2013).

## Referanser


## Eksterne lenker
*
UEFA Super Cup 2015

**UEFA Super Cup 2015** var den 41. utgaven av cupturneringen UEFA Super Cup. Finalen ble spilt den 11. august 2015 på nøytral bane i Tbilisi i Georgia mellom vinner av UEFA Europa League 2014/15 (Sevilla) og vinner av Mesterligaen 2014/2015 (Barcelona).

Finalen ble spilt på Boris Paitjadze Dinamo Arena med skotske Willie Collum som hoveddommer og tangerte flere rekorder. Det var første gang i turneringens historie at to like lag møtte hverandre for andre gang – hvor den første finalekampen ble spilt i 2006, da Sevilla vant 3–0. Barcelona vant kampen 5–4 etter tilleggstid, og vant med det sin femte Super Cup-tittel, noe som førte til at klubben tangerte AC Milans rekord. 

Barcelonas niende Super Cup-deltagelse ble også rekord for turneringen, og Dani Alves' fjerde vinnermedalje og femte deltagelse i Super Cup tangerte AC Milans Paolo Maldinis rekord. Barcelonas trener Luis Enrique ble den fjerde som kunne løfte trofeet både som spiller og som trener, etter Pep Guardiola, Carlo Ancelotti og Diego Simeone. Finalen med totalt ni mål ble også målrekord i turneringen, samtidig som tilskuerantallet på 51 940 ble ny rekord etter turneringens fornyede format med én kamp på nøytral bane.

## Kampdetaljer
### Finale

## Referanser


## Eksterne lenker
* UEFA.com – Super Cup 2015
Ny demokrati

**Ny demokrati** var et politisk parti i Sverige, som var representert i Sveriges riksdag fra 1991 til 1994. Ny demokrati var et protestparti og det første høyrepopulistiske partiet som oppnådde suksess i valg i Sverige.

Ny demokrati ble stiftet i 1991 av den adelige forretningsmannen Ian Wachtmeister og plateselskaps- og fornøyelsesparksgründeren Bert Karlsson. Begge var kjent fra offentligheten som kritikere av etablerte svenske politikere, og Watchmeister også som støttespiller for en nyliberal tankesmie.

Partiet gikk til valg på skattelettelser, deregulering, konkurranseutsetting og en mer restriktiv innvandringspolitikk, i første omgang som en forlengelse av partiets velferdsstatskritikk. Partiet mente å representere folkelig fornuft og humør, og partiets valgkamp inneholdt et stort underholdningselement. Ny demokrati ble mer radikalt i innvandringspolitikken mens partiet satt i Riksdagen.

Partiet kom inn i Riksdagen med 25 representanter i 1991, men ble snart preget av indre motsetninger og et komplisert forhold til de borgerlige regjeringspartiene. Ved valget i 1995 ble Ny demokrati desimert.

## Referanser


## Eksterne lenker
*
Canada under VM i friidrett 2015

**[[Canada]]** deltok under VM i friidrett 2015 (utendørs) fra 22. august til 30. august 2015 i Beijing i Kina.

## Medaljevinnere

## Referanser


## Eksterne lenker
* 
* Offisielt nettsted til IAAF-konkurransen
Sigrid Kahle

**Sigrid Ida Matilda Kahle** (født *Nyberg* 18. september 1928 i Paris, død 31. desember 2013 i Uppsala) var en svensk journalist og forfatter.

Kahle var datter av H.S. Nyberg og søster til Ingegerd Fries. Hun giftet seg i 1951 med den tyske diplomaten John H. Kahle (1920–2003), sønn av  professoren Paul Kahle.

Sigrid Kahle studerte humaniora ved Uppsala universitet og Harvard samt arabisk ved universitet i Bonn. Deretter var hun medarbeider på kultursidene i *[[Svenska Dagbladet]]* og *[[Upsala Nya Tidning]]* og ble i 1997 filosofi-æresdoktor ved Uppsala universitet.

Hun publiserte i 1991 i serien *Svenska akademiens minnesteckningar* en bok om faren: *H.S. Nyberg. En vetenskapsmans biografi* og i 2003 selvbiografien *Jag valde mitt liv*. Andre del av hennes selvbiografi, *Att vilja sitt öde – trots allt*, utkom i 2013.

Sigrid Kahle spesialiserte seg på islams verden og kultur. I 2006 donerte hun sin og ektemannen John Kahles boksamling med innretning på islam og Orienten til Umeå universitet. I 2008 ga hun deres omfattende avisklippsamling til Sigtunastiftelsen. Fra 2010 til sin død levde Kahle sammen med forfatteren Carl-Göran Ekerwald.

## Bibliografi
* 1991 – *H.S.Nyberg. En vetenskapsmans biografi*
* 1993 – *Orientalism i Sverige*, forord til *Orientalism* av Edward W. Said
* 1994 – *Skrivet av Sigrid Kahle*
* 1994 – *Från Indus till Hindukush*
* 2003 – *Jag valde mitt liv*
* 2013 – *Att vilja sitt öde – trots allt*

## Priser og utmerkelser
* 1997 – Æresdoktor ved Uppsala universitet
* 2000 – Kongelige medaljen Litteris et Artibus
* 2003 – Lundequistska bokhandelns litteraturpris
* 2003 – Lotten von Kræmers pris
* 2006 – Stig Dagermanprisen

## Referanser


## Eksterne lenker
* Omtale av Sigrid Kahle hos Albert Bonniers Förlag
Gerov Pass

**Gerov Pass** (bulgarsk *Геров проход*, ‘Gerov Prohod’) er et pass på 400 moh i Friesland Ridge i Tangra Mountains på Livingston Island i Sør-Shetlandsøyene i Antarktis. Det ligger 1,6 km sør-sørøst for Pleven Saddle. Det grenser til Shumen Peak i øst-nordøst, og Gabrovo Knoll i vest-sørvest. Skaret danner en passasje mellom Charitybreen i nordvest og Tarnovo forlandsbre i sør. Det ble navngitt etter den bulgarske lingvisten Najden Gerov (1823–1900).

## Kilder
* Gerov Pass. SCAR Composite Gazetteer of Antarctica.
VM i friidrett 1983 – 100 meter menn

Øvelsen **100 meter menn** ved **[[VM i friidrett 1983]]** ble avholdt i Helsingfors, Finland med finale den 8. august. Det deltok 66 utøvere i øvelsen.

## Rekorder
Gjeldende rekorder før øvelsen.

## Forsøksheat
Forsøksheatene fant sted søndag 7. august, med 67 utøvere som ble fordelt på 9 heat. De 3 første utøverne i hvert heat (&nbsp;Q&nbsp;) og de 5 raskeste ellers (&nbsp;q&nbsp;) kvalifiserte seg til kvarterfinalene. 

Vind:
Heat 1: –1,0 m/s, Heat 2: +1,8 m/s, Heat 3: +1,2 m/s, Heat 4: –0,2 m/s, Heat 5: +0,7m/s, Heat 6: –0,5 m/s, Heat 7: +1,8 m/s, Heat 8: +2,3 m/s, Heat 9: +1,3 m/s

### Kvartfinaler
Kvartfinalene fant sted 7. august, med 32 utøvere fordelt på 4 heat. De 4 første utøverne i hvert heat (&nbsp;Q&nbsp;) kvalifiserte seg til semifinalene. 

Vind:
Heat 1: +1,1 m/s, Heat 2: +0,8 m/s, Heat 3: –1,1 m/s, Heat 4: –1,2 m/s

## Semifinaler
*Avholdt mandag 8. august 1983

Vind:
Heat 1: +3,4 m/s, Heat 2: +1,4 m/s

## Finale

Vind: +1,2 m/s

## Eksterne lenker
* Resultater
Sofus Vigen

**Anthon Sofus Jensen Vigen** (1875–1938) var en norsk landhandler, gårdbruker og politiker (H) i tidligere Ytterøy kommune. Han var Ytterøys ordfører 1923–1928 og 1932–1937. Han ble ordfører i sin første periode i herredstyret.

Han var sønn av Jens Vigen og Henriette Forberg, som fra 1890 drev landhandel og gård på Forberg på Ytterøy. Han var bror av landhandler og ordfører John Vigen. Deres mormor Agnete Sofie Forberg (født Sandstad) var søster til ordfører og stortingsmann Anders Sandstad. Etter middelskolen og artilleriets underoffiserskole ble han handelsbetjent i farens forretning, som han senere overtok, i tillegg til gårdsbruket, og drev frem til sin død. Landhandelen omsatte jordbruksvarer så vel som «kolonial, fetevarer, jernvarer, kjøkkenutstyr, skotøy og lær» for øybefolkningen.

Han var aktet for sin «arbeidsglede, lyse sinn og gavmildhet» og påtok seg mange verv i kommunalt styre og i indremisjonen. I 1930 ble han valgt inn i fellesstyret for Høyre og Frisinnede Venstre i Nord-Trøndelag, som i 1933 ble Nord-Trøndelag Høyre. Han var partiets førstekandidat til Stortinget fra Nord-Trøndelag i 1930 og 1936.

Han døde av hjertesvikt i 1938, 63 år gammel, og ble gravlagt fra Ytterøy kirke.

## Referanser
My Sweet Pepper Land

***My Sweet Pepper Land*** er en fransk-tysk dramafilm fra 2013 regissert av Huner Saleem. 

Den ble vist under *[[Un certain regard]]* på Cannes filmfestival. 

Filmen har stort sett blitt vist ved filmfestivaler.

## Synopsis
Den hjemvendte patrioten Baran har flyttet til en avsidesliggende landsby i Irakisk Kurdistan for å slippe for morens gifteplaner. Her bekjemper han den lokale korrupsjonen, personifisert av klanlederen Azi Aga. Barans vennskap med skolelærerinnen Govend bærer ved til motstanden mot styring av det lokale utefra. 

## Medvirkende i utvalg
* Korkmaz Arslan som *Korkmaz Arslan*
* Golshifteh Farahani som *Govend*
* Suat Usta som *Reber*

## Referanser


## Eksterne lenker
*
VM i friidrett 2015 – 100 meter menn

Øvelsen **100 meter menn** ved **[[VM i friidrett 2015]]** ble avholdt på Beijings nasjonalstadion i Beijing 22. august og 23. august.

## Rekorder
For mesterskapet var rekordene som følger:

## Kvalifikasjonskrav

## Program

## Resultater

### Innledende runde

Kvalifikasjon: De 3 beste (Q) og de 3 raskeste (q) ellers kvalifiserte seg til neste runde

### Forsøksheat

Kvalifikasjon: De 3 beste (Q) og 3 raskeste (q) ellers kvalifiserte for neste runde

### Semifinaler

Kvalifikasjon: De to beste utøverne (Q) og de to raskeste utøverne ellers (q) kvalifiserte seg til finalen.

Vind:

Heat 1: −0,4&nbsp;m/s, Heat 2: +0,9&nbsp;m/s, Heat 3: −0,4&nbsp;m/s

### Finale
Vind: −0,5&nbsp;m/s

## Referanser
Ragnhild Vaishnavi

**Ragnhild Berg-Vaishnavi** (født 1968) er en norsk komponist og pianist. 

Hun var med i trioen Stilleben som gav ut albumet *Från en stygg flicka* i 1998. Albumet inneholdt dikt som er skrevet av ulike diktere, som Dorothy Parker og Karin Boye, og tonesatte av Vaishnavi.

## Eksterne lenker
*
Marokko under VM i friidrett 1983

**Marokko** deltok under VM i friidrett 1983 (utendørs) fra 7. til 14. august 1983 i Helsingfors i Finland,  og tok en medalje under mesterskapet.
__NOTOC__
## Medaljevinnere

## Eksterne lenker
* 1st IAAF World Championships in Athletics Helsinki 07/14-Aug-83 hos iaaf.org
Rudolf Erich Raspe

**Rudolf Erich Raspe** (født 26. mars 1736 i Hannover, død 16. november 1794 i Irland) var en tysk forfatter og vitenskapsmann. Han er kjent for *Baron von Münchhausens vidunderlige historier og eventyr* fra 1785, en samling skrøner han skrev om sin samtidige landsmann, baron von Münchhausen.

## Liv og virke
### Bakgrunn
Rudolf Erich Raspe var sønn av den hannoverske gruveembedsmannen og mineral- og fossilsamleren Christian Theophilus Raspe og hans hustru fra den prøyssiske landadel Luise Catharina von Einem. Han hadde en bror som døde ung, og to søstre, Dorothea Frederica og Catharina Maria Sophia. Sistnevnte ble gift med en amtsfogd i Uetze. 

Han tilbragte sin ungdomstid med familien i Clausthal og Goslar. I denne gruveregionen i Harz tilegnet han seg sine første kunnskaper om gruvedrift, noe som kom ham til gode senere i England.

Raspe studerte filologi og naturvitenskap i Leipzig og Göttingen, og var innimellom privatlærer for en ung og rik prøysser ved navn von Lüden.

### Karriere
Han var universitetsbibliotekar flere steder før han ble tilsatt ved samlingen til landgreven av Hessen-Kassel. I 1775 måtte han flykte derfra etter å ha blitt beskyldt for å ha stjålet edelsteinssamlingen han skulle passe på. 

Raspe slo seg ned i England, hvor han drev med gruvedrift i Cornwall og studerte og skrev om geologi og kunsthistorie. Han gav ut den første korte samlingen av Münchhausen-fortellinger i 1785 som en satire over politikere. 

I 1791 måtte Raspe flykte igjen, denne gangen til Irland, etter å ha vært innblandet i en gruvesvindel i Skottland. Her ble han værende til han døde i County Kerry november 1794.

G.A. Bürger oversatte fortellingene om Münchhausen til tysk i 1786. Han la til flere fortellinger og ble kjent som opphavsmannen til verket. Først i 1847, i en biografi av Heinrich Döring om Bürger, ble Raspe tilkjente opprinnelsen til historiene.

## Litteratur
* Andrea Linnebach (Hrsg.): *Der Münchhausen-Autor Rudolf Erich Raspe. Wissenschaft, Kunst, Abenteuer.* euregioverlag, Kassel 2005, ISBN 3-933617-23-5.
* Jim Larner (Hrsg.): *Killarney, History and Heritage.* The Collins Press, Cork 2005, ISBN 1-903464-55-2, S. 261f.
* Dennis R. Dean: *Raspe, Rudolf Erich*. In: *Oxford Dictionary of National Biography. (ODNB).* Band 46: *Randolph – Rippingille.* Oxford University Press, Oxford, 2004, ISBN 0-19-861396-2, S. 75–78.
* 
* Hubatsch, Walther: Der Freiherr vom Stein und England, Grote'sche Verlagsbuchhandlung, (Kohlhammer), Köln 1977, Eine Veröffentlichung der Freiherr-vom-Stein-Gesellschaft e.V. Schloß Cappenberg, S. 24ff.
* Encyclopædia Britannica

## Referanser


## Eksterne lenker
*  på Prosjekt Gutenberg
Aage Haugland

**Aage Grunnet Haugland** (født 1. februar 1944 i København, død 23. desember 2000 i Allerød) var en fremtredende dansk operasanger (bass).

Haugland begynte i Københavns Drengekor på Sankt Annæ Gymnasium. Han var siden elev på operaskolen i Oslo. Fra 1970 til 1973 var han ansatt på operaen i Bremen med gjesteoptreden på Den Jyske Opera i 1972. Han ble i 1973 engasjert av Det Kongelige Teater, men han ble berømt på utenlandske scener som La Scala, The Metropolitan Opera, Covent Garden, Bayreuth og på operaene i Salzburg, Paris og München.

## Roller
Han har spesielt feiret store triumfer som baron Ochs i Richard Strauss' opera *[[Rosenkavaleren]]*. I sine senere år opptrådte han i musicalen *Atlantis* på Østre Gasværk Teater og han ble også en populær som foredragsholder og konferansier.

Aage Haugland medvirket i to danske spillefilmer: *Sirup* og *Flamberede hjerter* og lagde dessuten stemme til Disney-tegnefilmene Herkules og Løvenes Konge.

## Heder
I 1985 ble han utnevnt til kongelig kammersanger. I 1989 ble han kåret til «årets person» av det dansk-amerikanske selskap i New York, og da han i 1999 ble æreskunstner i Østermarie, fikk han – efter eget valg – en gyde opkalt efter seg.

Haugland var kommandør av Dannebrogordenen og fikk Aksel Schiøtz-prisen i 1981

## Referanser


## Eksterne lenker
* 
* 
* 
* 
* Aage Haugland på gravsted.dk
Gammelungarsk skrift

**Gammelungarsk skrift** er et alfabetisk skriftsystem som tidligere ble brukt til å skrive det ungarske språket. Ungarerne bosatte seg på den pannoniske slette i 895 e.Kr. Etter etableringen av kongedømmet Ungarn omkring år 1000 e.Kr., ble det gamle skriftsystemet delvis tvunget ut av bruk og erstattet med det latinske alfabet.

Blant gjetere som bruker *rovás-pinner* til å telle antall dyr, samt i Transilvania, er skriften fortsatt i bruk av Székelyene, noe som har gitt den det ungarske navnet *székely rovásírás*. Skriften kan også bli funnet i kirker likom den i Atid. På grunn av sin likhet med germanske runer, har den også blitt beskrevet som «ungarske runer». Dets navn i ISO 15924-standarden er *Gammelungarsk (ungarske runer)*.

## Referanser
Edineț (distrikt)

**Edineț** er ett av Moldovas 32 distrikter. Distriktets areal er 933 km². I 2012 hadde Edineț 82&nbsp;500 innbyggere og administrasjonssenteret ligger i byen Edineț.

## Geografi
Distriktet ligger nordvest i landet og grenser til distriktene Briceni i nord, Ocnița i nordøast, Dondușeni i øst, Rîșcani i sør og Romania i vest. 

## Byer og kommuner

Distriktet består av to byer (Cupcini, Edineț) og 30 kommuner:

## Referanser


## Eksterne lenker
*
Fălești (distrikt)

**Fălești** er ett av Moldovas 32 distrikter. Distriktets areal er 1&nbsp;073 km². I 2012 hadde Fălești 92&nbsp;400 innbyggere og administrasjonssenteret ligger i byen Fălești.

## Geografi
Distriktet ligger vestsentralt i landet og grenser til distriktet Glodeni i nord, byen Bălți i nordøst, distriktene Sîngerei i øst og  Ungheni i sør, og Romania i vest.

## Byer og kommuner
Distriktet består av én by (Fălești) og 32 kommuner:

## Referanser


## Eksterne lenker
*
Marin Oršulić

**Marin Oršulić** (født 25. august 1987) er en kroatisk fotballspiller.

Oršulić har tidligere spilt som defensiv midtbane, men spiller nå mest som midtstopper.

Han startet sin profesjonelle karriere i NK Zagreb hvor han ble den yngste kapteinen i den kroatiske toppserien. Etter et kort opphold i den aserbajdsjanske klubben Khazar Lankaran spilte han én sesong i NK Zadar på nivå to i hjemlandet før han sesongen 2014-2015 gikk til den bulgarske storklubben CSKA Sofia.

I august 2015 var spilleren i Tromsø for forhandlinger om kontrakt med Tromsø IL, en avtale klubben 14. august kunngjorde at var i boks med varighet ut sesongen 2015. Orsulic debuterte i Tippeligaen med et innhopp på slutten av kampen mot LSK 21. august.

## Referanser


## Eksterne lenker
*
Rishikesh

**Rishikesh** (hindi ऋषिकेश) er en by i India. Byen ligger ved Ganges og tilhører distriktet Dehradun i delstaten Uttarakhand. Rishikesh er den administrative hovedstaden for en *[[tehsil]]* (en kommuneliknende enhet) med samme navn som byen. Med forsteder har byen 102&nbsp;469 innbyggere. Byen ligger langt nord i India, og Ganges er mye renere her enn den blir når den passerer Uttar Pradesh. 

Rishikesh er en hellig by for hinduismen, og mange valfarter dit hvert år. Rishikesh har vært del av det legendariske «Kedarkhand». Legendene forteller at Herr Rama gjorde bot for å ha drept Ravana, asurakongen av Lanka; og hans lillebror Lakshmana, krysset elven Ganges ved hjel av to rep av jute der hvor man i etterstid satte opp  'Lakshman Jhula' (). Teksten Skanda Puranas 'Kedarkhand' nevnes også som sted for Indrakunds eksistens. Juterepsbroen ble erstattet av en 248-fot lang jernwires hengebro i 1889. Etter at den ble vasket unna av flomvann i 1924, ble den i 1927 erstattet av den nåværende (2021) sterkere broen, bygget av *United Provinces Public Works Department*. Denne broen forbinder distriktene Tapovan, Tehri med Jonk, Pauri Garhwal. 

Byen er fullstendig vegetariansk, og alkohol serveres ikke innenfor bygrensene. Kyr har forkjørsrett på veiene. The Beatles og flere andre popstjerner dro dit tidlig i 1968 på åndelig søken, og dette har medført åndelig turisme til byen.

## Referanser